Okresná prokuratúra Prešov 
Masarykova 16, 080 97 Prešov 	

Sp. zn. : 1 Pv 879/10/7707	Prešov, 18.3.2014
EEČ : 2-58-135-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Prešov zo dňa 6.4.2011, spisová značka 1 Pv 879/10/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- od dňa 06.05.2010 do dňa 05.11.2010, na ulici XXXXX v XXXXX, vo svojom byte číslo XXXXX v bytovom dome s popisným číslom XXXXX, bez uzavretej zmluvy odoberala elektrickú energiu, a to tak, že doposiaľ nestotožnená osoba vykonala neoprávnený zásah do rozvodovej skrine HDS umiestnenej na fasáde tohto bytového domu a to tak, že v ľavom dolnom rohu skrine poškodila plombu krycieho plechu a v strednej časti v ktorej chýbal elektromer spojila prívodový a odvodový vodič elektrickej inštalácie, ktorá patrila k bytu číslo 5, pričom takto odoberaná elektrina nebola správne meraná a ani fakturovaná, čím takto spoločnosti XXXXX spôsobila škodu v sume 540.01,- €,   	

Uznesením prokurátora Okresnej prokuratúry Prešov zo dňa 6.4.2011, spisová značka 1 Pv 879/10/7707, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
15 mesiacov
Odôvodnenie:
Poverený príslušník Okresného riaditeľstva policajného zboru, Obvodného oddelenia Sabinov, uznesením sp. zn. ORP-2368/SB-PO-2010 z 08.12.2010, podľa § 206 ods. 1 Trestného poriadku vzniesol XXXXX obvinenie pre skutok z 05.11.2010, kvalifikovaný podľa § 212 ods. 2 písm. e) Trestného zákona ako prečin krádeže, ktorý obvinená spáchala tak, že od dňa 06.05.2010 do dňa 05.11.2010, na ulici XXXXX v XXXXX, vo svojom byte číslo XXXXX v bytovom dome s popisným číslom XXXXX, bez uzavretej zmluvy odoberala elektrickú energiu, a to tak, že doposiaľ nestotožnená osoba vykonala neoprávnený zásah do rozvodovej skrine HDS umiestnenej na fasáde tohto bytového domu a to tak, že v ľavom dolnom rohu skrine poškodila plombu krycieho plechu a v strednej časti v ktorej chýbal elektromer spojila prívodový a odvodový vodič elektrickej inštalácie, ktorá patrila k bytu číslo 5, pričom takto odoberaná elektrina nebola správne meraná a ani fakturovaná, čím takto spoločnosti XXXXX spôsobila škodu v sume 540.01,- €,   	

Podľa § 217 ods. 1 Trestného poriadku, veta prvá, ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Dňa 06.04.2011 bolo vo veci vydané rozhodnutie podľa § 216 ods. 1 Trestného poriadku, právoplatné dňa 31.05.2011, ktorým bolo trestné stíhanie obv. XXXXX podmienečne zastavené, pričom podľa § 216 ods. 2 Trestného poriadku bola obvinenej určená skúšobná doba v trvaní 15 mesiacov.

Obv. XXXXX bola rozhodnutím prokurátora o podmienečnom zastavení trestného stíhania, počas skúšobnej doby, uložená povinnosť nahradiť zvyšnú časť spôsobenej škody, kde s ohľadom na ustálenú rozhodovaciu prax súdov, ktoré v obdobných prípadoch z dôvodu nemožnosti objektivizácie výšky škody (keďže táto je určená nie na základe vyhlášky) odkazujú poškodeného na konanie vo veciach občianskoprávnych, nebola skúmaná. 

Skúšobná doba podmienečného zastavenia trestného stíhania uplynula dňa 31.08.2012. 

Po uplynutí skúšobnej doby boli probačným a mediačným úradníkom Okresného súdu Prešov, v mediačnom konaní sp. zn. 1Pr/353/2012 vyžiadané správy o povesti obvinenej z miesta bydliska, obvodného úradu a príslušného obvodného oddelenia policajného zboru a vo vzťahu k osobe obvineného bol zároveň aktualizovaný odpis registra trestov. Z týchto materiálov bolo zistené, že obvinená viedla počas skúšobnej doby podmienečného zastavenia trestného stíhania riadny život, kde žiadneho protiprávneho konania sa v skúšobnej dobe podmienečného zastavenia trestného stíhania nedopustila. 

	Vzhľadom na vyššie uvedené skutočnosti bolo potrebné rozhodnúť o tom, že sa obv. XXXXX osvedčila v skúšobnej dobe podmienečného zastavenia trestného stíhania. 

Podľa § 217 ods. 4 Trestného poriadku poučujem obv. XXXXX o tom, že po nadobudnutí právoplatnosti tohto rozhodnutia nastávajú účinky zastavenia trestného stíhania (§ 9 ods. 1 písm. e) Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Kočan
prokurátor